Document ID: 31999R1013

ΚΑΝΟΝΙΣΜΟΣ (ΕΚ) αριθ. 1013/1999 ΤΗΣ ΕΠΙΤΡΟΠΗΣ
της 12ης Μαΐου 1999
για την τροποποίηση του κανονισμού (ΕΚ) αριθ. 411/97 περί καθορισμού των λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τα επιχειρησιακά προγράμματα και ταμεία και την κοινοτική χρηματοδοτική ενίσχυση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 857/1999 της Επιτροπής(2), και ιδίως το άρθρο 48,
Εκτιμώντας:
(1) ότι το άρθρο 8 παράγραφος 1 δεύτερο εδάφιο του κανονισμού (ΕΚ) αριθ. 411/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1647/98(4), θεσπίζει ανώτατο όριο για το συνολικό ποσό των προκαταβολών για την κάλυψη των προβλέψιμων δαπανών οι οποίες προκύπτουν από τα επιχειρησιακά προγράμματα σε ένα δεδομένο έτος·
(2) ότι, για λόγους συνέπειας, το ανώτατο αυτό όριο θα πρέπει να αυξηθεί σε 2,5 % από το 1999 ώστε να αντιστοιχεί στο ανώτατο όριο των χρηματοδοτικών ενισχύσεων που καθορίζεται στο άρθρο 10 δεύτερο εδάφιο·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι λέξεις "και, από το 1999, το 2,5 %" παρεμβάλλονται στο άρθρο 8 παράγραφος 1 δεύτερο εδάφιο του κανονισμού (ΕΚ) αριθ. 411/97 μετά τον όρο 2 %.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Μαΐου 1999.

Labels: 19
15
17
6